Հյուղակներ (նկար, Վան Գոգ)

«Հյուղակներ» կամ «Խրճիթներ» (), հոլանդացի նկարիչ Վինսենթ վան Գոգի կտավներից։ Նկարել է 1890 թվականի մայիսին՝ մահվանից մի քանի ամիս առաջ։

Ստեղծման պատմություն 
1890 թվականի մայիսին բժիշկ Պոլ Գաշեի հրավերով Վան Գոգը գնաց Օվեր՝ հույս ունենալով, որ հյուսիսային Ֆրանսիայի մեղմ կլիման դրական կերպով կանդրադառնա իր վրա։ Օվերում անցկացրած երեք ամսվա ընթացքում Վան Գոգը նկարեց ավելի քան երեսուն բնանկար և քաղաքի տեսարան։ Թափառելով փոքրիկ քաղաքում՝ նկարիչը գտավ մի քանի աղքատ տուն, որոնք նրան հիշեցնում էին հայրենի Հոլանդիան։ Նա մի քանի անգամ վերադարձավ այդ տների մոտ՝ ստեղծելով տարբեր դիրքերից հյուղակները պատկերող նկարներ («Փողոց Օվերում», Հելսինկի, «Ծղոտե տանիքները Օվերում», Օրսեի թանգարան, Փարիզ)։ Նկարում բացակայում է ողբերգականությունը։ Գոհ լինելով իր աշխատանքից՝ Վան Գոգը եղբորը՝ Թեոդորոս վան Գոգին ուղղված նամակում գրել է. 

Ինչպես այդ շրջանի մյուս նկարներում, «Հյուղակներում» ևս իշխում է հանգիստ մթնոլորտը տաք բաց դեղին և սառը կապտականաչ երանգների գերակշռմամբ։ Չնայած դրան՝ նկարչական ոճը անհանգիստ է, կտրուկ, «վեր բարձրացող» և իջնող նյարդային հատվածներով, որոնք ստեղծում են լարվածության և թաքնված տագնապի զգացում։

Գտնվելու վայր
«Հյուղակներ» նկարը գտնվում էր կոլեկցիոներ Իվան Աբրամովիչ Մորոզովի անձնական հավաքածուում։ 1917 թվականի հոկտեմբերյան հեղափոխությունից հետո Մորոզովի հավաքածուն տեղափոխվեց Նոր արևմտյան արվեստի պետական թանգարան, որը փակվեց 1948 թվականին, իսկ հավաքածուն բաժանվեց Պուշկինի թանգարանի և Էրմիտաժի միջև։ «Հյուղակները» այն կտավներից է, որը տեղափոխվել է Էրմիտաժ և ցուցադրվում է մինչ օրս։

Ծանոթագրություններ

Գրականություն 
 F750։ Jacob Baart de la Faille (1928), L'Œuvre de Vincent van Gogh, 6 vols, Paris & Bruxelles։ Les Éditions G. van Oest, № 750 
 JH1984։ Jan Hulsker (1980), The Complete Van Gogh, Oxford։ Phaidon, № 1984 

Նկարներ այբբենական կարգով
Վինսենթ վան Գոգի նկարներ‎
1890 նկարներ
Էրմիտաժի նկարներ